钦定古今图书集成/明伦汇编/氏族典/第228卷 > 杨弘礼
## 钦定古今图书集成/明伦汇编/氏族典/第228卷 > 杨弘礼

按《唐书杨弘礼传》：“弘礼字履庄，隋尚书令素弟之子。
雅与元感不协，元感诛父岳系长安狱，炀帝使赦之，
比至，岳已死。高祖即位，以素有功于隋，诏弘礼袭清
河郡公，除太子通事舍人。贞观中，累迁中书舍人。太
宗征辽东，拜兵部侍郎。时宰相悉留定州辅皇太子，
唯褚遂良、敬宗、弘礼掌行在机务，还拜中书侍郎，迁”
司农卿，为崑丘道副大总管。破处蜜，杀焉耆王，降馺
支部，获龟兹、《于阗》王。凯旋，会帝崩，大臣疾之，下迁泾
州刺史。永徽初，追论其功，迁胜州都督，改太府卿。卒，
赠兰州都督，谥曰质。